Google Wifi indsamler og anvender data som forklaret her, herunder oplysninger om de typer forbundne enheder, du har, og deres netværksbrug. De data om skytjenester, statistik for Wifi-punkter og appstatistik, der beskrives her (vi omtaler dem som "data om Wi-Fi-netværkers effektivitet"), bruges ikke til annoncetilpasning. Vi kan bruge disse data til at holde dig informeret om opdateringer i Google-tjenester, herunder enheder og tjenester til forbundne hjem, som vi tror kan være nyttige for dig – f.eks. et ekstra Wifi-punkt, der kan forbedre din internetforbindelse. Du kan fravælge visse dele af denne dataindsamling som forklaret her.
Google Wifi sporer ikke, hvilke websites du besøger, og overvåger ikke indholdet af trafikken på dit Wi-Fi-netværk. Google Wifi angiver din standard-DNS-udbyder til "Automatisk". Det betyder, at Googles offentlige DNS eller din internetudbyders DNS bruges, hvis visse kriterier overholdes. Du kan finde flere oplysninger om, hvad Googles offentlige DNS indsamler, her. Du kan til enhver tid ændre din DNS-udbyder i de avancerede netværksindstillinger i Google Home-appen.